Akvomelono

La akvomelono aŭ citrolo (Citrullus lanatus, sin. C. vulgaris) estas frukto kun fluaĵa, dolĉa sarkokarpo kun el ĉiuj fruktoj la plej alta titro da likopeno. En la sarkokarpo, kiu estas plejofte ruĝa, sed ankaŭ blanka, roza, flava aŭ oranĝa laŭ koloro, enestas grajnoj. Nuntempe tamen ekzistas ankaŭ sengrajnaj specioj. La sarkokarpo estas manĝata post distranĉo de la melono en grandaj partoj kaj poste la sarkokarpo en pecetoj. La sarkokarpon oni manĝas per forko aŭ kulero aŭ per la mano. Ĝi tre bongustas kiam ĝi estas frida.

Akvomelono estas plena de akvo. Oni povas manĝi ĝin kaj tiel sin sensoifigi.

Azianoj rostas kaj salas la grajnojn de akvomelono. Oni manĝas ankaŭ acidigitan ŝelon de akvomelono. En la Mezoriento kaj Azio oni jam tre longan tempon manĝas ilin. Precipe kie laŭlonge de bordoj oni facile povis transporti la pezajn melonojn per ŝipoj.

La akvomelono verŝajne devenas el tropika Afriko kaj Egiptio. En Ĉinio la akvomelo jam estis konata antaŭ la kristana erao, iuj diras 1000 jarojn, aliuloj 4000 jarojn antaŭ Kristo.

eta|200px|Akvomelonoj
 Akvomelonoj (Citrullus lanatus), ĉirkaŭ 150 specoj
 Akvomelono globforma malhelverda ("Sugar Baby")
 Akvomelono ovoforma, helverde kaj malhelverde striita ("Crimson Sweet")

250px|eta|maldekstra|Akvomelono kun flava sarkokarpo
250px|eta|maldekstra|Sengrajna akvomelono
alternative=Flore médicale des Antilles, ou, Traité des plantes usuelles (Pl. 305) (7795661744).jpg|eta|Flore médicale des Antilles, ou, Traité des plantes usuelles (Pl. 305) (7795661744)

 Referencoj 

Kategorio:Fruktoj
Kategorio:Kukurbacoj